Lago de Laŭerco

Lago de Laŭerco () estas lago en kantono Lucerno en Svislando. Kun maksimume profundeco de nur 14 m ĝi apartenas al la plej plataj lagoj de Svislando.

 Geografio 
La Lago de Laŭerco situas nordoriente de la monto Rigi, sude de Steinenberg kaj okcidente de la montmasivo Mythen. Ĉefa alfluanto de la Lago de Laŭerco estas la Steiner Aa, kiu fontas sub la montpasejo Sattel. La elfluanto estas la rivero Seeweren, la ĉefa alfluanto de Muota.

Proksimume de la suda lagobordo situas la du malgrandaj insuloj, nome Schwanau kun areo de 5728 m² kaj Roggenburg kun arego de 750 m². Roggenburg ne estas loĝata. Sur Schwanau troviĝas kapelo, kastelruino kaj gastejo.

 Komunumoj ĉirkaŭ la lago 
Nordokcidente rekte ĉe la lagobordo situas la komunumo Laŭerco, kiu donis al la lago sian nomon. Norde de la lago situas la komunumo Steinen kaj en sudo la kantona ĉefurbo Ŝvico.

 Cunamo 
La 2-an de septembro 1806 la Montofalo de Goldau malgrandigis la surfacon de la lago. La evento kaŭzis cunamon, kiu detruis grandan parton de la vilaĝo Laŭerco kaj mortigis 457 homojn.

 Oftaj inundoj 
Precipe pli novaj konstruaĵoj apud la lagobordo ofte inundiĝas. Post la inundoj en la jaro 1999 kaj 2005 ekzistas planoj pri konstruo de tunelo al la Kvarkantona Lago por estonte eviti inundojn.

 Referencoj 

 Eksteraj ligiloj 
 La Lago de Laŭerco en la Historia Leksiono de Svislando

Kategorio:Lagoj en Svislando
Kategorio:Kantono Ŝvico